als_Latn dik_Latn ron_Latn
TIRANE- Ish-kryeministri Sali Berisha, e ka cilësuar një gafë të radhës nga ana e kreut të Ekzekutivit, Edi Rama, interpretimin e vlerësimit të “Standard & Poors” sa i takon situatës ekonomike në vend. Me anë të një statusi në rrjetin social “Facebook”, Berisha theksoi se Rama është kryeministri i vetëm në botë që ‘nuk merr vesh nga ekonomia’.
“Të dashur miq, mediat njoftuan dje gafën e radhës së piktorit dështak, që, ashtu si të tjerat, vjen nga nuliteti i njohurive të tij për ekonominë. Kështu, ai dje njoftoi publikun shqiptar se në vlerësimin e saj, kompania Standard and Poor’s lartësoi ratingun e saj për ekonominë tonë nga “B”, që e uli në vjeshtë për shkak të buxhetit të gropës, ne “B+”. Ky ishte një mashtrim që e detyroi kompaninë ti kërkojë Ramës ta përgënjeshtronte, pasi kompania ratingun e ekonomisë sonë nuk e kishte ndryshuar, pra e kishte lënë po “B” por thjesht kishte zëvendësuar diku në një rrjesht cilësorin “stabel” me cilësorin “pozitiv”, dhe Rama që nuk merr vesh nga ekonomia mendoi se kjo do të thoshte “B+”.”-citohet në mesazhin e Berishës. Më tej ai shtoi se Rama duke mos ditur vlerat e vlerësimit, ka bërë një tjetër reagim në “Facebook’, duke përgënjeshtruar veten.
“Pas reagimit të kompanisë, Rama u detyrua të përgënjeshtroje veten me një status të dytë në FB, në të cilin thotë se unë ju mashtrova por aq dija. Ky është kryeministri i vetëm në bote që nuk di çfarë do të thotë rating i ekonomisë. Me këtë rast rikujtojmë se kjo është vetëm gafa e radhës e piktorit deshtak, pasi gjate fushatës njoftoi shqiptaret se kur te vinte ne pushtet do llogarisnin rritjen ekonomike si perqindje te prodhimit te brendshem, apo borxhin publik do ta llogariste Banka si perqindje te GDP-se, apo se rritja e prodhimit te energjise rrit çmimin e saj.
Imagjinoni se çfarë gafash këput ky ne takime ekonomike ndërkombëtare. Ky njeri po rrokullis ekonominë tone familjare, sepse perveç bojërave te zymta nuk njef gje tjeter! sb”-përfundon ish-kreu i PD-së, Berisha.
als_Latn als_Latn als_Latn als_Latn